বিজয় দেবরকোন্ডা

বিজয় দেবেরাকোন্ডা হচ্ছেন একজন ভারতীয় চলচ্চিত্র অভিনেতা, প্রযোজক ও মিডিয়া ব্যক্তিত্ব, যিনি মূলত তেলুগু ভাষার চলচ্চিত্রে তার কাজের জন্য পরিচিত। ২০১১ সালে রবি বাবুর প্রণয়ধর্মী কৌতুক "নুভভিলা" (২০১১) চলচ্চিত্রের মাধ্যমে তার চলচ্চিত্র শিল্পে তার অভিষেক ঘটে, কিন্তু "ইয়েবাড়ে সুব্রামন্যম" (২০১৫) চলচ্চিত্রে তিনি পার্শ্ব ভূমিকায় অভিনয় করে পরিচিতি পান। বিজয় ২০১৬ সালের প্রণয়ধর্মী নাট্য "পেল্লি চুপুলু" চলচ্চিত্রে মুখ্য ভূমিকায় অভিনয় করে তারকাখ্যাতি অর্জন করেন, যা তেলুগু শ্রেষ্ঠ পূর্ণদৈর্ঘ্য চলচ্চিত্রের জন্য জাতীয় চলচ্চিত্র পুরস্কার এবং শ্রেষ্ঠ চলচ্চিত্রের জন্য ফিল্মফেয়ার পুরস্কার - তেলুগু অর্জন করে।
পরবর্তীকালে, বিজয় "অর্জুন রেড্ডি", (২০১৭), "মহান্তি" (২০১৮), "গীতা গোবিন্দম" (২০১৮), ও "ট্যাক্সিওয়ালা"র (২০১৮) সমালোচক ও ব্যবসায়িকভাবে সফল চলচ্চিত্রগুলোতে প্রধান ভূমিকায় অভিনয় করে তেলুগু চলচ্চিত্র শিল্পে নিজেকে প্রতিষ্ঠিত করেন, এগুলোর মধ্যে কয়েকটি সর্বোচ্চ আয়ের তেলুগু চলচ্চিত্রের তালিকায়ও স্থান করে নেয়। তিনি "অর্জুন রেড্ডি" চলচ্চিত্রে অভিনয় করে শ্রেষ্ঠ অভিনেতা বিভাগে ফিল্মফেয়ার পুরস্কার - তেলুগুসহ কয়েকটি পুরস্কার অর্জন করেন। ২০১৯ সালে, তিনি "গীতা গোবিন্দম" চলচ্চিত্রে তার ভূমিকার জন্য শ্রেষ্ঠ অভিনেতার জন্য দক্ষিণ ভারতীয় চলচ্চিত্র সমালোচক পুরস্কার অর্জন করেন এবং শ্রেষ্ঠ অভিনেতা বিভাগে ফিল্মফেয়ার পুরস্কারে মনোনয়ন লাভ করেন।
তিনি “কিং অব দ্য হিল এন্টারটেইনমেন্ট” নামে একটি প্রযোজনা প্রতিষ্ঠানের সত্ত্বাধিকারী এবং ২০১৯ সালে তিনি ফোর্বস ভারতের ৩০ আন্ডার ৩০ তালিকায় স্থান করে নেন।
বিজয় দেবরাকোন্ডা তেলুগু টেলিভিশন পরিচালক দেবরাকোন্ডা গোবর্দ্ধন রাও ও দেবরাকোন্ডা মাধবীর ঘরে জন্মগ্রহণ করেন।
দেবরাকোন্ডা বলেন, প্রতিবার যখন তিনি তাদের (তার পরিবার) দ্বারা সমর্থিত নয় এমন কিছু করেন, তখন তাঁর পরিবার তাকে রাওডি (উচ্ছৃঙ্খল) বলে ডাকতেন। সময়ের সাথে সাথে তিনি এই শব্দটি নিজের এবং তার ভক্তদের জন্য ব্যবহার শুরু করেছিলেন।
দেবরকোন্ডা ২০১১ রবি বাবুর প্রণয়ধর্মী কৌতুক "নুভভিল" চলচ্চিত্রে অভিনয়ের মাধ্যমে চলচ্চিত্র শিল্পে তার অভিষেক ঘটে, এবং এরপর ২০১২ সালে শেখর কাম্মুলার "লাইফ ইজ বিউটিফুল" (২০১২) চলচ্চিত্রে একটি ছোট বিশেষ ভূমিকা পালন করেন। দুটি চলচ্চিত্রই যথাযোগ্য সফল হয় কিন্তু দেবরকোন্ডা স্বীকৃতি পেতে ব্যর্থ হন। পরে, সেই সময় তিনি একজন সহকারী পরিচালকের সঙ্গে পরিচিত হন, নাগা আশ্বিন, যিনি পরে তাকে অভিনেতা ন্যানির সঙ্গে ২০১৫ চলচ্চিত্র "ইয়েভাড়ে সুব্রামণ" চলচ্চিত্রে একটি পার্শ্ব ভূমিকায় অভিনয়ে সুযোগ করে দেন। চলচ্চিত্র প্রযোজনা করেন আশ্বনি দত্তের মেয়ে, যিনি তেলুগু চলচ্চিত্র শিল্পের একজন প্রযোজক। প্রিয়াঙ্কা দত্ত তাকে সাহায্য করেন, এবং শুটিং শুরু করেন, স্বপ্না দত্ত তাকে তার কোম্পানিতে চুক্তিবদ্ধ করেন। চলচ্চিত্রটি সমালোচকমূলক ও ব্যবসায়িকভাবে সফল হয়, এবং চলচ্চিত্রের তার শব্দচয়ন, বল ও ভূমিকার জন্য দেবরকোন্ডা ভূয়সী প্রশংসা অর্জন করেন। এই চলচ্চিত্রটি শেষ পর্যন্ত তেলুগু চলচ্চিত্র শিল্পে তাকে স্বীকৃতি এনে দেয়।
বিজয় প্রথম প্রধান চরিত্রে অভিনয় করেন তরুণ ভাস্কর দেশ্যাম পরিচালিত প্রণয়ধর্মী আসন্ন বয়সী বিনোদন "পেল্লি চুপুলু" চলচ্চিত্রে, যেখানে তার বিপরীতে প্রধান নারী চরিত্রে অভিনয় করেন ঋতু বার্মা। চলচ্চিত্রটি ব্যবসায়িকভাবে সফলতা অর্জন করে এবং ৬৪তম জাতীয় চলচ্চিত্র পুরস্কারে শ্রেষ্ঠ পূর্ণদৈর্ঘ্য তেলুগু চলচ্চিত্র বিভাগে জাতীয় চলচ্চিত্র পুরস্কার সেইসাথে শ্রেষ্ঠ চলচ্চিত্র বিভাগে ফিল্মফেয়ার পুরস্কার - তেলুগু অর্জন করে। তিনি অলস এবং অবিস্মরণীয় পাচকের বাস্তব চিত্রায়নের জন্য প্রশংসা পেয়েছিলেন। পরে ২০১৭ সালে তিনি মসলাদার বিনোদনমূলক চলচ্চিত্র "দ্বারাকা"য় অভিনয় করেন। তাঁর পরবর্তী চলচ্চিত্র "অর্জুন রেড্ডি" খুব সাহসী এবং উগ্রবাদী হওয়ার জন্য একইভাবে প্রশংসা ও সমালোচনা পেয়েছিলেন। স্ব-ধ্বংসাত্মক, স্বল্প-স্বভাবের এবং মাদকাসক্ত শল্যচিকিৎসক হিসাবে বিজয়ের চিত্রায়িত ভূমিকাটি সমালোচকদের কাছে ব্যাপক প্রশংসিত হয়, যা তাকে শ্রেষ্ঠ অভিনেতা বিভাগে ফিল্মফেয়ার পুরস্কার - তেলুগুসহ অসংখ্য পুরস্কার এনে দেয়। পরে "অর্জুন রেড্ডি"র অনুসরণে "ইয়ে মন্ত্রম ভেসাভে" মুক্তি পায়, যা ৫ বছর দেরি করে অবশেষে মুক্তি পায়। এটি সমালোচকদের কাছ থেকে খারাপ প্রতিক্রিয়া পায় এবং বক্স অফিসে ভালভাবে ব্যবসা করতে পারেনি। এরপরে তিনি ভারতের বিখ্যাত অভিনেত্রী সাবিত্রীর জীবনকে ঘিরে জীবনীকাল চলচ্চিত্র "মহানতী"য়ে অভিনয় করেন। যেখানে তিনি একজন ক্যারিশম্যাটিক এবং চিন্তাভাবনাহীন আলোকচিত্রী চরিত্রে অভিনয় করার জন্য প্রশংসা অর্জন করেন। ২০১৮ সালে মুক্তি পায় দেবরকোন্ডার পরবর্তী চলচ্চিত্র, গীতা আর্টসের প্রণয়ধর্মী নাট্য চলচ্চিত্র "গীতা গোবিন্দম", যেখানে তিনি একজন নিষ্পাপ এবং স্নায়ুবিক কলেজ অধ্যাপক হিসাবে অভিনয় করেছেন। "অর্জুন রেড্ডি"য়ে আক্রমণাত্মক ভূমিকার পর দেবরাকোন্ডা একটি সূক্ষ্ম, পাশের-বাসার-ছেলে ভূমিকায় অভিনয়ের জন্য প্রশংসিত হন। তার পরবর্তী চলচ্চিত্র, ৫ অক্টোবর মুক্তি পাওয়া "ইরু মুগান" খ্যাত আনন্দ শঙ্কর পরিচালিত তামিল রাজনৈতিক থ্রিলার "নোটা"। এটি বক্স অফিসে ব্যবসা সফল হয় নি। তার পরবর্তী কাজ ইউভি ক্রিয়েশনসের অতিপ্রাকৃতিক কৌতুকধর্মী থ্রিলার চলচ্চিত্র "ট্যাক্সিওয়ালা", যেখানে বিজয় প্রিয়াঙ্কা জাওয়ালকারের বিপরীতে একটি গাড়িতে উঠে পড়েছিলেন। ২০১৯ সালে, ভারত কাম্মার প্রণয়ধর্মী মারপিট নাট্য "ডিয়ার কমরেড" চলচ্চিত্রে দেবরাকোন্ডাকে রশ্মিকা মন্দানার বিপরীতে আরও একবার দেখা যায়। এর পরের কাজ ছিলো ক্রান্তি মাধবের প্রণয়ধর্মী নাট্য চলচ্চিত্র "ওয়ার্ল্ড ফেমাস লাভার", যেখানে তার বিপরীতে অভিনয় করেছিলেন রাশি খান্না, ক্যাথরিনা ত্রেসা, ঐশ্বর্য রাজেশ ও ইসাবেলা লেইটে। তারপরে তাকে একটি তেলুগু চলচ্চিত্র "হিরোতে" দেখা যাবে, যা তামিল ও মালায়ালাম ভাষায়ও ডাবিং করা হবে। চলচ্চিত্রটি পরিচালনা করবেন "কুত্রামায়ে থান্দনাই" ও "কাক্কা মুত্তাইয়"ের মতো চলচ্চিত্রের সহ-রচয়িতা আনন্দ অন্নমালাই। চলচ্চিত্রটিতে মালভিকা মোহননকে বিজয়ের ভালবাসা আকর্ষণ ভূমিকায় দেখা যাবে। চলচ্চিত্রে বিজয় একজন বাইকারের ভূমিকা অভিনয় করবেন।
২০১৮ সালে দেবরকোন্ডা ফোর্বস ইন্ডিয়া সেলিব্রিটি ১০০ তালিকায় ৭২তম স্থান দখল করে নেন। ২০১৯ সালে, ফিল্ম কম্পানিয়নের করা "দশক সেরা ১০০ পারফরম্যান্সের" মধ্যে অর্জুন রেড্ডিতে দেভেরাকান্দার অভিনয়কে স্থান দেয়।
বিজয় একটি প্রযোজনা প্রতিষ্ঠানের সত্ত্বাধিকারী, কিং অব দ্য হিল এন্টারটেইনমেন্ট। এটির অভিষেক চলচ্চিত্র "মীকু মাথারামে চাপথে", যা ২০১৯ সালের নভেম্বরে মুক্তি পায়।
• সবগুলো চলচ্চিত্র হচ্ছে তেলুগু ভাষায়, অন্যগুলো নিচে উল্লেখ করা হয়েছে।